Župnija Lj.-Trnovo

Veliki petek - jutranje hvalnice
2025-04-18 06:30 - 07:00 (Europe/Ljubljana)

Veliki petek - križev pot
2025-04-18 15:00 - 15:30

Veliki petek - pasijon
2025-04-18 19:00 - 21:00
Obredi Velikega petka, pasijon, slovesne prošnje, čaščenje križa in obhajilo.

Velika sobota - izpostavitev Najsvetejšega v Božjem grobu
2025-04-19 07:00 - 08:00
Izpostavitev Najsvetejšega v Božjem grobu, jutranja molitev, blagoslov soli in blagoslov ognja pred cerkvijo. Blagoslov ognja se nosi po hišah in stanovanjih.

BLAGOSLOVI JEDIL: 11.00, 13.00, 14.00, 15.00 in ob 16.00. V Domu Janeza Krstnika ob 16.30.Ob 19. uri slovesna vigilija, slavje luči, Božja beseda, krstno in birmansko bogoslužje in slovesna velikonočna maša. Pri teh obredih bodo trije katehumeni prejeli zakramente.

MAŠA S KLASIČNO GLASBO
2025-04-27 19:00 - 20:30
Vabljeni na mašo s klasično glasbo v izvedbi sopranistke Katarine Zorec in organistke Rebeke Dobravec.

Skladatelji: C. Saint-Saëns, A. Dvořák, G. Rossini, P. Mascagni, G. Fauré, F. P. Tosti , M. Lorenc

Rebeka Dobravec (2000) je glasbeno izobraževanje pričela pri Evi Kozlevčar in Tadeju Horvatu, leta 2025 pa je zaključila študij klavirja na Akademiji za glasbo v Ljubljani, v razredu prof. Tatjane Ognjanovič. Od leta 2019 z Nežo Nahtigal in Taro Podbevšek igra v klavirskem Triu TRN, s katerim nastopajo v sklopu koncertnih ciklov v Sloveniji in tujini. Pogosto koncertira kot spremljevalka z mnogimi inštrumentalisti in pevci. Trenutno je zaposlena kot korepetitorka v Glasbenem centru Zvočna zgodba in Glasbeni šoli Škofja Loka.

Sopranistka Katarina Zorec zaključuje magistrski študij petja v razredu profesorice Pie Brodnik na Akademiji za glasbo v Ljubljani. Za svoje umetniške dosežke v študijskem letu 2023/24 je prejela Prešernovo nagrado AG UL. Redno se udeležuje pevskih tekmovanj doma in v tujini, kjer posega po najvišjih nagradah. Nastopa v opernih produkcijah, redno koncertira in prireja samostojne recitale. Trenutno je zaposlena v zboru SNG Opera in balet Ljubljana. Diplomirala je tudi iz socialne pedagogike na Pedagoški fakulteti v Ljubljani.

MAŠNI PROGRAM

VstopA. Dvořák (1841–1904): Zpívejte Hospodinu píseň novou, (Biblijske pesmi), op. 99, št. 10

Gospod, usmili seG. Fauré (1845–1924): Messe basse, I. Kyrie

PsalmA. Dvořák: Hospodin jest můj pastýř (Biblijske pesmi), op. 99, št. 4

AlelujaC. Saint-Saëns (1835–1921): Tantum ergo – Aleluja (prir.: Bruce A. Larsen)

Darovanje

A. Dvořák: Bože! Bože! Píseň novou, (Biblijske pesmi), op. 99, št. 5

SvetG. Fauré: Messe basse, II. Sanctus in III. Benedictus

Jagnje BožjeG. Fauré: Messe basse, IV. Agnus Dei

ObhajiloG. Rossini (1792–1868): O salutaris Hostia

ZaključekP. Mascagni (1863–1945): Ave Maria (iz opere Cavalleria rusticana)

PO MAŠI

G. Fauré: Pie Jesu (iz Rekviema, op. 48)

G. Fauré: In Paradisum (iz Rekviema, op. 48)

F. P. Tosti (1846–1916): Ave Maria

M. Lorenc (1955): Ave Maria

Romanje v MEDJUGORJE
2025-05-01 06:00 - 2025-05-04 20:00
Zakaj z nami v Medžugorje?

Pripravili vam bomo posebno izkušnjo, ker nas bo v Medžugorju sprejela lokalna vodička Vanja Turudić iz župnije Medžugorje. Ob Vanji sem doživel Medžugorje skozi oči domačinke, ki pozna vsak kotiček kraja in ljudi, ki tam delujejo (vidci, župnik, voditelji skupnosti…).

Poleg tega vam bom predal osrednje Jezusovo sporočilo (gr. kerigme) skozi naše skupne dni, ko bomo skupaj z Marijo vstopali v njegovo prisotnost. Iz Medžugorja vas želim pripeljati opremljene in z odgovorom, kako živeti svoje krščansko poslanstvo.

Spremljal nas bo tudi duhovnik Rafael Kedzierski.

Program:

– duhovni oddih in srečanje z živim Jezusom preko Marije (vodi: Matej Križanič, stalni diakon)

– Odrivali bomo, da smo izbrani in poslani. Spoznali bomo KAM!– izkušnja osnovnega Jezusovega sporočila (gr. kerigme) z namenom formiranja našega krščanskega poslanstva – kako evangelizirati danes (6 korakov kerigmatične evangelizacije)– pričevanja in prejem zakramentov– romanja na Križevac in Podbrdo– večerni program v župnijski cerkvi– spremstvo lokalne vodičke Vanje Turudić iz župnije Medžugorje– obisk Skupnosti Cenacolo, Majčino selo, Skupnost »Svjetlo Marijino«– prosti čas

Prevoz:

V četrtek, 1. 5. 2025, ob 6.00 odhod iz Logatca, naslednja postaja Ljubljane (Dolgi most, okoli 6.45). Avtobus pobira romarje še na poti v Novem mestu do Metlike. Prihod v nedeljo, 4. 5. 2024, okoli 20.00 v Ljubljano in nato še v Logatec.

Informacije o programu:

– Na poti imamo duhovni in molitveni program: predstavitev Medžugorja in Marijinih sporočil, molitev za naše potrebe, spoznavanje temeljnega Jezusovega sporočila.– V Medžugorju bomo imeli svoj duhovni program: Kaj je temelj naše vere? Katero je osnovno Jezusovo sporočilo (kerigma)? Kako danes ponesti Jezusa ljudem? Kako pripraviti župnijski misijon in kako dvigniti ljudi v župniji za najboljše delo nas vetu – to je EVANGELIZACIJA ali z drugo besedo – osmislitev našega življenja in rešitev naše duše za vso večnost. Poti, kako se lahko Jezus razodene slehernemu od nas.– Romanje na Podbrdo in Križevac (kdor ne zmore bo povabljen k Vstalemu Kristusu za cerkvijo).– Zvečer udeležba pri sveti maši in večernem molitvenem programu.– S sabo vzemite pisalo, zvezek in Sveto pismo.

Cena: 210 EUR (pol penzion, prevoz, duhovni program in vodenje). Ob prijavi se plača 70 EUR akontacije. Pohitite, ker so mesta omejena v teh prazničnih časih.

Prijava in več informacij:

medzugorje.kerigma@gmail.com ali 031752251

FB: https://www.facebook.com/photo?fbid=23892676003655114&set=a.1541244815891552

Seja ŽPS
2025-05-07 19:00 - 21:00

Svet veroučne šole
2025-05-07 19:00 - 21:00

NEDELJA DOBREGA PASTIRJA
2025-05-11 00:00 - 23:59
11. maja, nas vsako leto prisrčno povabi, naj Dobremu Pastirju izprosimo veliko novih in delavnih sodelavcev in se mu zahvalimo, da skrbno varuje svojo čredo, ki je nikoli ne bo zapustil, tudi če nismo najbolj ubogljive ovce.

Priprava na krst
2025-05-12 19:00 - 21:00

DAN SLUŽENJA
2025-05-18 10:00 - 13:00
To je dan, ko simbolično pokažemo, da so naše največje bogastvo duhovnega življenja stari, betežni, one-mogli, bolni, invalidni, duševno prizadeti in vsi, ki potrebujejo našo posebno nego in skrb. Zrelost posameznika in župnijske skupnosti je predvsem v tem, kakšen odnos imamo do njih in kaj storimo zanje.

Otvoritev razstave JSKD in ARS
2025-05-20 18:00 - 20:00
Vabljeni!

Maša s klasično glasbo
2025-05-25 19:00 - 20:00
Vabljeni v nedeljo, 25. maja ob 19.00, vabljeni na mašo s klasično glasbo in koncert v izvedbi godalnega kvarteta PASTEL KVARTET.

Pastel kvartet je godalni kvartet, ki ga sestavljajo Klara Sečnik in Petra Burnik na violini, Ema Poljanec na violi ter Manca Sečnik na violončelu. Od leta 2023 se skupaj izpopolnjujejo pod mentorstvom prof. Slavena Kulenovića na Konservatoriju za glasbo in balet Ljubljana. Kot komorna zasedba nastopajo na različnih prireditvah, letos pa so pripravile tudi svoj prvi samostojni celovečerni koncert. Posamezno se udejstvujejo na številnih tekmovanjih tako v Sloveniji, kot v tujini.

Med mašo bomo poslušali naslednja dela:

J. Haydn: Godalni kvartet v Es-duru, op. 33, št. 2, 3. stavek

W. A. Mozart: Ave verum

J. Haydn: Godalni kvartet v D-duru, op. 20, št. 4, 2.stavek

A. Borodin: Godalni kvartet št. 2 v D-duru, 3. stavek

Maši bo sledil krajši koncert, poslušali pa bomo:

P. I. Čajkovski: Godalni kvartet št. 1 v D-duru

Peter Iljič Čajkovski je svoj prvi godalni kvartet napisal leta 1871, ko je bil star 31 let. Skladbo so premierno izvedeli v zasebnem salonu, kar je bil takrat pogost način predstavljanja komornih del. Kvartet je hitro postal eno njegovih najbolj priljubljenih del, še posebej drugi stavek, Andante cantabile, ki je globoko ganil celo velikega ruskega pisatelja Leva Tolstoja.Prvi stavek (Moderato e semplice) poslušalca uvede v nežno, skoraj ljudsko melodiko, ki se postopoma razvije v bolj zapleteno glasbeno strukturo. Drugi stavek (Andante cantabile) izraža občutke otožnosti in nostalgije, hkrati pa ohranja preprostost, ki je značilna za rusko ljudsko glasbo. Tretji stavek (Scherzo: Allegro non tanto e con fuoco) prinaša živahno energijo in rahlo igriv značaj, kjer se glasbene fraze prepletajo v dinamičen ples med instrumenti. Zadnji stavek (Finale: Allegro giusto) pa zaključi kvartet z energično ritmiko, ki odraža skladateljevo mojstrstvo pri ustvarjanju kontrastov in dramatičnih glasbenih vzponov.

Popotovanje papirnatih figuric
2025-05-27 16:00 - 18:00
Razstava Oddelka za restavratorstvo UL ALUO in projekta PUŠ v delovno okolje, 2025

Pred nami je predstavitev rezultatov interdisciplinarnega projekta Popotovanje papirnatih figuric (PUŠ v delovno okolje, 2025), kjer poleg študentov/tk iz več oddelkov UL ALUO, sodelujejo tudi študentje/tke drugih članic UL (PEF, NTF, AGRFT, AG).

S projektom Popotovanje papirnatih figuric nadaljujemo raziskovanje slike Gabrijela Stupice, Atelje, ki smo jo predstavili že v sklopu projekta Od blizu v Moderni galeriji v Ljubljani (2022/23) ter v Muzeju sodobne umetnosti v Zagrebu (2024). Slika je zanimiva predvsem zaradi svoje nenavadne zgradbe in kompozicije, saj so na platneno ozadje pritrjene papirnate figure (avtoportreti umetnika) bodisi z bucikami, bodisi z lepilnimi trakovi. V sklopu omenjenih projektov se je izkazalo, da so papirnate figure zaradi uporabe nekvalitetnega papirja v slabem stanju. Slika bo v letu 2027 dobila urejen prostor v Galeriji Božidar Jakac v Kostanjevici. Do takrat načrtujemo v okviru magistrskih nalog in raziskovalnih projektov poskrbeti za stabilizacijo papirja in razmisliti o načinu varnega predstavljanja slike javnosti. V okviru našega interdisciplinarnega projekta dodajamo k tem prizadevanjem še rešitve za širše razumevanje tega pomembnega umetniškega dela skozi taktilne pripomočke, zvočne interpretacije, promocijsko gradivo, videe in likovne delavnice. Na razstavi predstavljamo do sedaj pripravljene rešitve, ki jih bomo razvijali še naprej in pa rezultate otroških likovnih delavnic, na katerih smo želeli otrokom približati način slikarjevega dela. Tako razstavo, kot delavnice smo želeli prilagoditi različnim ciljnim skupinam, tudi osebam, ki potrebujejo prilagoditve.

Razstava poteka v sklopu Konservatorsko-restavratorske transverzale (KRT) in je namenjena najširši publiki, zato je taktilne pripomočke za razumevanje slike mogoče tudi potipati, poslušamo pa lahko tudi zvočno interpretacijo in si ogledamo video predstavitev slike.

Idejna zasnova in vodenje projetka: Tamara Trček Pečak

Mentorici: Tamara Trček Pečak, Deja Muck

Strokovni/e sodelavci/ke: Hana Stupica, Sara Štorgel, David Tavčar

Študentje/tke pri projektu Popotovanje papirnatih figuric (v okviru javnega razpisa »Problemsko učenje mladih v delovno okolje: gospodarstvo, negospodarstvo in neprofitni sektor v lokalnem/regionalnem okolju 2024-2027« (PUŠ v delovno okolje 2024-2027): Eneja Štemberger (UL AGRFT); Tian Jakob Lesar, Rok Mlinar, Petja Muck, Tyana Rendič, Lučka Žnidaršič (UL ALUO); Hana Muck, Tadej Hristov (UL NTF); Anastasija Knez (UL PEF); Eneja Štemberger (UL AGRFT).

Drugi/e sodelujoči/če študentje/tke: Anamarija Babič, Alina Helena Đorđević, Nika Mlakar, Viktorija Peternel, …

Skrbnica projekta Popotovanje papirnatih figuric (v okviru javnega razpisa PUŠ v delovno okolje 2024-2027) : Mateja Vidrajz

Sodelujoče ustanove:

MK RS, UL NTF, UL AGRFT, UL AG, UL PEF, Artiko. d.o.o., GBJ Kostanjevica, ZGNL, CENTER IRIS Ljubljana, Vrtec Trnovo

Prošnje procesije
2025-05-28 19:00 - 20:00, 2025-05-29 19:00 - 20:00, 2025-05-30 19:00 - 20:00, 2025-05-31 19:00 - 20:00

Praznik Gospodovega vnebohoda
2025-05-29 00:00 - 23:59
maši ob 8.00 in ob 19.00

Obisk škofa birmovalca dr. Franca Šuštarja in srečanje z njim za vse
2025-06-02 18:00 - 19:00

FG: Razporka do baroka
2025-06-04 19:00 - 21:00
Razstava Oddelka za restavratorstvo UL ALUO in projekta PUŠ v delovno okolje, 2025

4. – 30. junij 2025

Pred nami je predstavitev izbora del, ki so nastala na programu Konserviranje-restavriranje likovnih del na Oddelku za restavratorstvo, UL ALUO v Ljubljani ter v interdisciplinarnem projektu Štirje letni časi (v okviru javnega razpisa »Problemsko učenje mladih v delovno okolje: gospodarstvo, negospodarstvo in neprofitni sektor v lokalnem/regionalnem okolju 2024-2027« (PUŠ v delovno okolje 2024-2027), kjer poleg partnerske ustanove ZRC SAZU ter študentov/tk iz več oddelkov UL ALUO, sodelujejo tudi mentorji in študentje/tke drugih članic (NTF, AGRFT, AG).

Glede na to, da je letos v raznih muzejih po Sloveniji v ospredju predstavitev baročnega obdobja, smo se tudi mi osredotočili na umetniška dela iz tega časa.

Z naslovom Razpoka do baroka želimo poudariti raziskovanje umetnin iz obdobja baroka skozi vse plasti – od nosilca, preko slikovnih, do zaščitnih plasti. Razpoke nam po eni strani govorijo o materialni zgodovini umetnin, po drugi strani pa o njihovi zgradbi in stanju. Tako bomo na razstavo vključili študije tehnologije nastajanja baročnih umetnin, lesene polikromirane plastike, slik na platnu in stenskih slik Frančiška Karla Remba ter predstavili baročne slike Štirje letni časi iz fonda SAZU v Ljubljani in utrinke s konservatorsko-restavratorskega posega na teh slikah. Poseg smo nekaj let izvajali na našem oddelku pod vodstvom prof. mag. Lucija Močnik Ramovš, zdaj pa so slike shranjene v Dvorani štirih letnih časov na ZRC SAZU.

Razstava poteka v sklopu Konservatorsko-restavratorske transverzale (KRT) in je namenjena najširši publiki. Nekatere tehnološke študije poslikav v različnih materialih in študijo baročne draperije, prevedeno iz lesene polikromirane plastike v glino, je mogoče tudi potipati, baročne slike Štirje letni časi pa smo skušali približati tako v obliki videov, kot z zvočnimi interpretacijami.

Idejna zasnova razstave in vodja projekta PUŠ v delovno okolje: Tamara Trček Pečak

Mentorice/ji razstavljenega gradiva: Gregor Kokalj, Metoda Kokole, Tamara Trček Pečak, Lucija Močnik Ramovš, Jurij Smole, Blaž Šeme, Martina Vuga, Helena Gabrijelčič Tomc

Strokovni sodelavke/ci: Martina Lesar Kikelj, Ajda Mladenovič, Vlasta Kuret, Rado Zoubek, Nika Zupančič

Razstavljajo študentje in študentke Oddelka za restavratorstvo, UL ALUO: Zala Debevc, Julija Dodič, Alina Helena Đorđević, Eva Koren, Nika Mlakar, Viktorija Peternel, Michelle Vidovič, Aleksander Štumberger, Ženja Vodnik

Študentje/tke pri projektu Štirje letni časi (PUŠ v delovno okolje, 2025): Sara Fučka, Vitja Rodež, Špela Šafarič (UL ALUO); Lan Mark Čerkez, Matevž Nikolovski, Nakić Patricija (UL NTF); Enej Lah (UL AG); Izidor Vogrinec (UL AGRFT)

Drugi/e sodelujoči/če pri projektu Štirje letni časi (PUŠ v delovno okolje, 2025): Lara Skukan, Doroteja Jakop (UL ALUO);; Nuša Ceglar, Jure Jelenc, Eneja Pajntar, (UL NTF); Jan Ostanek, Eneja Štemberger (UL AGRFT)

Skrbnica projekta Štirje letni časi (PUŠ v delovno okolje, 2025): Mateja Vidrajz

Sodelujoče ustanove:

UL ALUO, ZVKDS RC, ZRC SAZU, MVZI, UL NTF, UL AGRFT, UL AG

Vabljeni!

Praznik podelitve sv. birme
2025-06-08 10:00 - 11:30

Praznik Marije Matere Cerkve
2025-06-09 00:00 - 23:59

Si?zif
2025-06-11 18:00 - 20:00
Društvo Finžgarjeva galerija in Združenje prijateljev slepih vabita na predstavitev pesniške zbirke Vlada Skaleta Si?zif, ki bo v sredo, 11. 6. 2025 ob 18 uri na vrtu Trnovske cerkve pod Agape.

Si?zif je že šesta pesniška zbirka, ki jo je izdal Vlado Skale. »Delo je nastajalo leta, saj sem bil zelo izbirčen pri tem, kaj želim, da je notri,« je pojasnil pesnik. Vlado Skale piše že 50 let in je vsestranski umetnik, saj je v skupinah SRP in Kladivo, konj in voda igral tolkala. Glasbo je poučeval je na velenjski, šoštanjski, žalski in škofjeloški glasbeni šoli.

Aktualno delo nima dodane vrednosti le za slepe in slabovidne, temveč za celotno slovensko kulturo. Knjigo je oblikovala močno slabovidna umetnica Rosana Lorbek, ki je oblikovala že več knjig in z Združenjem prijateljev slepih Slovenije izpeljala dve razstavi.

»Ljudje se sploh ne zavedajo, koliko truda človek s tako hudo izgubo vida mora vložiti, da nastane takšno delo.«

DAN DRUŽIN, zaključek veroučnega leta
2025-06-15 10:00 - 16:00

Celonočno in celodnevno čaščenje sv. Rešnjega telesa
2025-06-19 00:00 - 23:59

ŽUPNIJSKO Žegnanje
2025-06-22 10:00 - 11:30

Župnijski praznik in KRESOVANJE
2025-06-24 19:00 - 23:30

Maša s klasično glasbo
2025-06-27 19:00 - 21:00
Vabljeni!

ZAČETEK

Johann Sebastian Bach (1685 – 1750)

Jesus bleibet meine Freude iz kantate Herz und Mund und Tat und Leben, BWV 147 (za violino in orgle je uredil Bernard Dewagtere)

DAROVANJE

Arcangelo Corelli (1653 – 1713)

Sarabande iz sonate za violino v e mollu, op. 5, No. 8

OBHAJILO

Johann Sebastian Bach (1685 – 1750)

Aria iz suite No. 3 v D duru, BWV 1068 (za violino in orgle je uredil Bernard Dewagtere)

ZAKLJUČEK

Georg Friedrich Händel (1685 – 1759)

Air iz suite No.1 Water Music/Glasba na vodi v F duru, HWV 348 (za violino in orgle je uredil Daniele Russo)

KONCERT

Gottfried Kirchhoff (1685 – 1746)

Preludij in fuga v c mollu za orgle

Giulio Caccini (1551 – 1618)

Tu ch’hai le penne, amore iz opere Euridice (za violino in orgle je uredil Bernard Dewagtere)

Girolamo Frescobaldi (1583 – 1643)

Capriccio pastorale, F. 2.3 za orgle

Antonio Vivaldi (1678 – 1741)

Aria in Corrente iz sonate za violino v G duru, RV 23

VPIS V VEROUČNO ŠOLO
2025-09-01 08:00 - 2025-09-02 17:00
in 2. septembra bo vpis v Veroučno šolo. Pripravite se: vrnite spričevala, izpolnite vpisnico ali prijavnico, posebej zabeležite, katero delavnico bo obiskoval otrok.
